

 LĒMUMS

Ādažos, Ādažu novadā

2025. gada 26. jūnijā **Nr. 258**

**Par Valsts kases izsniegto aizdevumu piemērojamās procentu likmes maiņu**

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta pirmo daļu saskaņā ar Ministru kabineta 2021. gada 21. decembra noteikumiem Nr. 888 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” 67. punktu, Valsts kase, pēc aizņēmēja rakstiska pieteikuma saņemšanas, var pārskatīt valsts aizdevuma procentu likmi izsniegtajiem valsts aizdevumiem vienu reizi divos gados līguma darbības laikā sākot ar otro izsniegtā aizdevuma līguma darbības gadu, ja starpība starp iepriekš noteikto valsts aizdevuma procentu likmi un likmi, ko piemēro no valsts budžeta izsniedzamajiem aizdevumiem atbilstošajā valūtā, ir lielāka par 0,8 % un atlikušais termiņš līdz aizdevuma atmaksas beigu termiņam pārsniedz divus gadus.

2022.–2023. gadā, kad sākās straujš EURIBOR likmju pieaugums, pašvaldība noslēdza 4 aizņēmuma līgumus ar fiksēto procentu likmi, lai pasargātu sevi no strauja procentu maksas pieauguma. Šobrīd EURIBOR likmes turpina samazināties, un starpība starp iepriekš noteikto fiksēto likmi un pašreizējo mainīgo likmi ir lielāka par 0,8 %, tādēļ finanšu resursu lietderīgai izmantošanai ir nepieciešams mainīt aizdevumu procentu likmes veidu.

Pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmo daļu, kā arī domes Finanšu komitejas 18.06.2025. atzinumu, Ādažu novada pašvaldības dome

**NOLEMJ:**

1. Iesniegt Valsts kasē Ādažu novada pašvaldības iesniegumu ar lūgumu mainīt aizdevuma procentu likmi:
	1. 2022. gada 29. novembrī noslēgtajam aizdevuma līgumam Nr. A2/1/22/536 trančes Nr. P-363/2022 2022. gada prioritārā investīciju projekta "Carnikavas pamatskolas sporta kompleksa rekonstrukcija" īstenošanai no fiksētās procentu likmes 4,612% uz 12 mēnešu mainīgo procentu likmi;
	2. 2022. gada 29. novembrī noslēgtajam aizdevuma līgumam Nr. A2/1/22/538 trančes Nr. P-361/2022 projekta "Carnikavas pamatskolas sporta kompleksa rekonstrukcija" investīciju īstenošanai no fiksētās procentu likmes 4,398% uz 12 mēnešu mainīgo procentu likmi;
	3. 2022. gada 23. decembrī noslēgtajam aizdevuma līgumam Nr. A2/1/22/582 trančes Nr. P-389/2022 ERAF projekta (Nr.5.1.1.0/17/I/009) "Novērst plūdu un krasta erozijas risku apdraudējumu Ādažu novadā, pirmā daļa" īstenošanai no fiksētās procentu likmes 4,610% uz 12 mēnešu mainīgo procentu likmi;
	4. 2023. gada 16. oktobrī noslēgtajam aizdevuma līgumam Nr. A2/1/23/429 trančes Nr. P-344/2023 projekta "Ādažu vidusskolas "B" korpusa siltināšana" investīciju īstenošanai no fiksētās procentu likmes 4,591% uz 12 mēnešu mainīgo procentu likmi.
2. Centrālās pārvaldes Finanšu nodaļai sagatavot dokumentus iesniegšanai Valsts kasē.
3. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU